Okresná prokuratúra Námestovo 
Hviezdoslavovo námestie 213, 029 01 Námestovo 	

Sp. zn. : Pv 213/12/5507	Námestovo, 20.1.2014
EEČ : 2-41-14-2013

U Z N E S E N I E

Trestná vec:	obvinený XXXXX  
Prečin:	Falšovanie a pozmeňovanie identifikačných údajov motorového vozidla podľa § 220 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Námestovo
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Námestovo zo dňa 7.6.2012, spisová značka Pv 213/12/5507, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
V presne nezistený deň v období od 21. 12. 2011 do 28. 03. 2012 v Obci XXXXX na osobnom motorovom vozidle Škoda Felicia LXi, dovezenom z Rakúskej republiky, vymenil pôvodné VIN číslo TMBXXXXX za VIN číslo TMBXXXXX zo svojho motorového vozidla rovnakej značky, ktoré bolo zničené pri dopravnej nehode, tiež zo zničeného vozidla na dovezené vozidlo premiestnil tabuľku s evidenčným číslom NO-XXXXX a vykonal s vozidlom minimálne jednu jazdu.

Uznesením prokurátora Okresnej prokuratúry Námestovo zo dňa 7.6.2012, spisová značka Pv 213/12/5507, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
16 mesiacov
Odôvodnenie:
	Prokurátor  Okresnej prokuratúry Námestovo uznesením sp. zn. Pv 213/12 zo dňa 07. 06. 2012 podľa § 216 ods. 1 Trestného poriadku podmienečne zastavil trestné stíhanie obvineného XXXXX pre prečin falšovania a pozmeňovania identifikačných údajov motorového vozidla podľa § 220 odsek 1 Trestného zákona. Podľa § 216 ods. 2 Trestného poriadku bola obvinenému určená skúšobná doba na šestnásť mesiacov. Uznesenie nadobudlo právoplatnosť dňa 16. 06. 2013.

	Po uplynutí skušobnej doby vyžiadal prokurátor na obvineného odpis z registra trestov, podľa ktorého obvinený nebol počas plynutia skúšobnej doby súdom trestaný za trestný čin. Počas skúšobnej doby nebolo proti obvinenému vedené priestupkové konanie. Obec XXXXX ani na opakovanú žiadosť prokurátora nepredložila správu o povesti obvineného, z čoho vyvodzujem, že im nie je o obvinenom známe nič podstatné, čo by chceli prokuratúre oznámiť. Podľa správy Okresného riaditeľstva PZ Dolný Kubín, XXXXX nebol v skúšobnej dobe stíhaný za trestný čin.

	Podľa § 217 odsek 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.
	
	V zmysle § 217 odsek 4 Trestného poriadku, právoplatnosťou uznesenia o tom, že sa obvinený osvedčil, nastávajú účinky zastavenia trestného stíhania.

	Na základe všetkých vyššie popísaných skutočností som dospel k záveru, že obvinený v skúšobnej dobe viedol riadny život a podmienečné zastavenie trestného stíhania splnilo svoj účel z hľadiska potrieb individuálnej prevencie. Preto som rozhodol tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Vladimír Martinovič
prokurátor